Bybelskool » Somerstrand Gemeente
Written by Chris van Wyk on 18/03/2020 . Posted in Bybelskool, Nuusflitse
Bybelskool oor die boek Job 13 Januarie
Ek het so pas my voorbereiding vir die boek Job klaargemaak. Ek plaas die inleiding DV 12 Januarie 2016 vir ons eerste byeenkoms 13 Januarie in die konsistorie. Daarna lees ons ‘n hoofstuk uit die boek elke weeksdag tot 16 Maart.
Dit is die laaste boek in die reis wat hierdie gemeente met die Bybel in 2008 saam met my begin het. Kom voltooi die reis saam met my. Bydraes sal beskikbaar wees by Bybelskool.com/job van die 12de af. Enigiemand is welkom om die bydraes ook in hulle Inbox te ontvang. Registreer by Bybelskool.com/subscribe. Dit is gratis.
Written by Chris van Wyk on 22/12/2015 . Posted in Bybelskool, Nuusflitse
Written by Chris van Wyk on 17/08/2015 . Posted in Bybelskool
Bybelskool oor die Twaalf Kleiner Profete
Die tyd kom nader vir die Bybelskool oor die Twaalf Kleiner Profete. Skryf in by www.bybelskool.com om die bydraes vanaf die 28ste Januarie te ontvang. Ek begin dan met ‘n inleiding op hierdie profete.
Kyk aan die regterkant op die webtuiste vir die widget waar jy jou e-pos invul om te registreer. Dit is gratis. Almal is welkom!
Ons begin dieselfde aand, 28 Januarie, in die konsistorie by Somerstrand Gemeente om 18:00-19:00 met ‘n bespreking van my inleiding. Daarna ontvang jy elke weeksdag ‘n bydrae wat jou help om die onderskeie profete hoofstuk vir hoofstuk deur te lees.
Vir die volgende 9 Woensdae kom ons elke week vir ‘n uur bymekaar om ons leeswerk te bespreek, vrae te vra, insigte te deel.
PROFETE AS KANALE VAN GOD SE KOMMUNIKASIE
Die Twaalf Kleiner Profete help ons om God in sy volhardende liefde (Hosea) en omvattende en universele ontferming (Jona) raak te sien. Deur hulle oë kry ons dit reg om God se boodskap van oordeel oor verwaandheid, geestelike afsydigheid en minagting van God te begryp (Obadja, Nahum, Sefanja, Maleagi). Hy soek immers geregtigheid in alle sfere van die lewe (Amos) en ‘n dankbare erkenning van sy heerskappy in en oor alles (Miga).
Written by on 18/01/2015 . Posted in Bybelskool, Nuusflitse